സാമ്പ്രാണി

ഫ്രാങ്കിൻസെൻസ്() ഒലിബാനം() എന്നിങ്ങനെ ആംഗലേയ പേരുകളിലും അറിയപ്പെടുന്ന ഒരു പ്രകൃതി ദത്ത കറയാണ് (റെസിൻ) സമ്പ്രാണി. സുഗന്ധം പുറപ്പെടുവിക്കുന്ന സമ്പ്രാണി സുഗന്ധത്തിരികളിലും പെർഫ്യൂമുകളിലും ഉപയോഗിക്കുന്നു. ബോസ്വെലിയ() എന്ന ജനുസ്സിൽ പെട്ട മരങ്ങളിൽ നിന്നും ലഭിക്കുന്ന മരക്കറയാണ് സാമ്പ്രാണി. ഇന്ത്യയിൽ കുന്തിരിക്കം എന്നറിയപ്പെടുന്ന മരക്കറയും ഇതേ ജനുസ്സിലെ മരമാണുണ്ടാക്കുന്നത്. പ്രധാനമായും നാലു ജാതി മരങ്ങളിൽ നിന്നുമാണ് സാമ്പ്രാണി ലഭിക്കുന്നത്. ഇവയെല്ലാം തന്നെ പല ഗുണനിലവാരത്തിൽ ലഭ്യമാണ്. ഗുണനിലവാരം ഉറപ്പുവരുത്താൻ ഇപ്പോഴും ആളുകൾ സാമ്പ്രാണി കൈകൊണ്ടു തന്നെ തരംതിരിക്കുകയാണ് പതിവ്. എല്ലാ മതങ്ങളിലും, മതപരമായ ചടങ്ങുകളിൽ വളരെയേറെ പ്രാധാന്യമുള്ള സാമ്പ്രാണിയെ - യേശു ജനിച്ചപ്പോൾ പണ്ഡിതന്മാർ കൊണ്ടുവന്ന മൂന്നിൽ ഒരു കാഴ്ചവസ്തുവായി ബൈബിളിൽ പ്രതിപാദിച്ചിരിക്കുന്നു.

 രാസഘടന 
സാമ്പ്രാണിയിൽ അടങ്ങിയിരിക്കുന്ന പ്രധാനമായ രാസ വസ്തുക്കൾ ഇവയാണ്
 "ആസിഡ് റെസിൻ (56%), C20H32O4" എന്ന രാസവാക്യമുള്ള ഇത് ആൽക്കഹോളിൽ ലയിക്കുന്നതാണ്.
 പശ (അറേബ്യൻ പശ പോലെ) 30–36%
 3-അസെറ്റൈൽ-ബീറ്റാ-ബോസ്വെലിൿ ആസിഡ് (ബോസ്വെലിയ സാക്രാ)
 ആൽഫാ-ബോസ്വെലിൿ ആസിഡ്(ബോസ്വെലിയ സാക്രാ)
4-ഓ-മെതൈൽ-ഗ്ലൂക്കറോണിക് ആസിഡ് (ബോസ്വെലിയ സാക്രാ)
 ഇൻസെൻസോൾ അസറ്റേറ്റ്
 ഫെലാൻഡ്രെൻസ്

വിവിധതരം സാമ്പ്രാണികളിലെ രാസസംയുകതങ്ങളുടെ വർഗ്ഗീകരണത്തിനും പഠനത്തിനും ഇവിടെ കൊടുത്തിട്ടുള്ള അവലംബങ്ങളിലെ വിവരങ്ങൾ പര്യാപ്തമായിരിക്കും:. Chemotaxonomic Investigations on Resins of the Frankincense Species Boswellia papyrifera, Boswellia serrata and Boswellia sacra, respectively, Boswellia carterii: A Qualitative and Quantitative Approach by Chromatographic and Spectroscopic Methodology, Paul, M., Dissertation, Saarland University (2012) http://scidok.sulb.uni-saarland.de/volltexte/2012/4999/pdf/Dissertation_Fertig_211112.pdfPhytochemical Investigations on Boswellia Species, Basar, S., Dissertation, Hamburg University (2005) http://www.chemie.uni-hamburg.de/bibliothek/2005/DissertationBasar.pdf 

 ചിത്രശാല 

 ഇതും കാണുക 
 കുന്തിരിക്കം - ഇന്ത്യൻ സാമ്പ്രാണി

 അവലംബങ്ങൾ 

വർഗ്ഗം:സുഗന്ധദ്രവ്യ വസ്തുക്കൾ